
ОБЩИНА ОПАН

ДО

ОБЩИНСКИ СЪВЕТ 

ОПАН

П Р Е Д Л О Ж Е Н И Е

ОТ ИНЖ. ГЕНЧО ДОНЕВ КОЛЕВ – КМЕТ НА ОБЩИНА ОПАН

ОТНОСНО: ПРЕДОСТАВЯНЕ НА СГРАДЕН ФОНД ЗА БЕЗВЪЗМЕЗДНО ПОЛЗВАНЕ И УПРАВЛЕНИЕ НА ДИРЕКЦИЯ „СОЦИАЛНО ПОДПОМАГАНЕ“- ГР. СТАРА ЗАГОРА
Уважаеми госпожи и господа общински съветници,

Във връзка със изтичане срока на договора, сключен между Община Опан и Дирекция „Социално подпомагане“ гр. Стара Загора за безвъзмездно ползване и управление на едно помещение стая П-4 с обща площ 15,15 кв.м, представляваща част от I /първи/ етаж в сградата на общинска администрация Опан, УПИ I в квартал 64 а, по ПУП на с. Опан – Акт за общинска собственост № 97/14.05.1991г. е направено искане от Дирекция „Социално подпомагане“ гр. Стара Загора , с което е изразено желание да се сключи нов договор.

С цел подобряване на управлението и ефективното функциониране на общината, предлагам да бъдат предоставенo безвъзмездно подходящo помещениe на Дирекция „Социално подпомагане“ гр. Стара Загора.

 Това ще съдейства за по-добра координация, достъпност на услугите и оптимизиране на административните дейности.
Според разпоредбите на чл.12, ал.3 от Закона за общинската собственост, имотите и вещите - общинска собственост, които не са необходими за нуждите на органите на общината или на юридически лица и звена на общинска бюджетна издръжка, могат да се предоставят безвъзмездно за управление на други юридически лица на бюджетна издръжка или на техни териториални структури.

Във връзка с гореизложеното, предлагам на Общински съвет да

Р Е Ш И: 

На основание чл. 21, ал.1, т.8 от Закона за местното самоуправление и местната администрация и чл. 12, ал.3 и ал.2 от Закона за общинска собственост, чл.27, ал.1 от  Наредба за реда на придобиване, управление и разпореждане с общинска собственост и условия за провеждане на търгове и конкурси, Общински съвет Опан:  
1. Предоставя за безвъзмездно ползване и управление за осъществяване на дейностите на Дирекция „Социално подпомагане“ гр. Стара Загора едно помещение стая П-4 с обща площ 15,15 кв.м, представляваща част от I /първи/ етаж в сградата на общинска администрация Опан;
2.  Предоставеното помещение да се ползва само и единствено във връзка с дейността на Дирекция „Социално подпомагане“ гр. Стара Загора;
3. Управлението на предоставеното помещение да се извършва в съответствие с разпоредбите на чл.27, ал.1 от Наредба за реда на придобиване, управление и разпореждане с общинска собственост и условия за провеждане на търгове и конкурси на ОбС Опан.
4. Помещението по т.1 се предоставят за срок от 10/десет/ години.

5. Упълномощава Кмета на Общината да сключи договор за безвъзмездно управление и ползване с Дирекция „Социално подпомагане“ гр. Стара Загора.

ВНОСИТЕЛ:………../п/……..
КМЕТ НА ОБЩИНА ОПАН

/ИНЖ. ГЕНЧО КОЛЕВ/

